РЕГЛАМЕНТ (ЕО) № 1303/2008 НА КОМИСИЯТА
от 18 декември 2008 година
за поправяне на Регламент (ЕО) № 983/2008 за приемане на план относно разпределянето между държавите-членки на ресурси, начислими към 2009 бюджетна година, за снабдяването с храна от интервенционните складове в полза на най-нуждаещите се лица в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква ж) във връзка с член 4 от него,
като има предвид че:
(1)
В резултат на административна грешка в приложение III към Регламент (ЕО) № 983/2008 (2) във връзка с вътрешнообщностните трансфери на захар са включени погрешни агенции, като например агенциите, одобрени да получават захар за Литва и съответно за Португалия. Поправянето на посочените грешки е необходимо, за да се гарантира правилното прилагане на плана.
(2)
Регламент (ЕО) № 983/2008 следва съответно да бъде поправен. Поправката следва да се прилага от датата на влизане в сила на настоящия регламент.
(3)
Мярката, предвидена в настоящия регламент, е в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В приложение III към Регламент (ЕО) № 983/2008 четвъртата колона „Получател“ се изменя, както следва:
1.
в точка 2 „Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal“ се заменя с „IFAP, Portugal“.
2.
в точка 4 „NMA, Lietuva“ се заменя с „Lietuvos žemės ūkio ir maisto produktų rinkos reguliavimo agentūra, Lietuva“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 10 октомври 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2008 година.